Rossiya prezidenti Vladimir Putin 10 oktabr kuni Turkiyaga tashrifini amalga oshiradi. Bu haqda prezident yordamchisi Yuriy Ushakov ma’lum qilgan. RIA Novosti agentligi xabariga ko‘ra, o‘z tashrifi vaqtida Putin Turkiya rahbari Rajab Toyib Erdo‘g‘an bilan uchrashuv o‘tkazadi, shuningdek, butun jahon energetika kongressida ishtirok etadi. "Tashrif 10 oktabrga belgilangan. Butun jahon energetika kongressida chiqish bo‘ladi. Ikki tomonlama kontaktlar ham", degan Ushakov. Istanbulda 9-13 oktabr kunlari davomida Butun jahon energetika kongressi o‘tkaziladi.